PRITARTA

 Molėtų rajono savivaldybės

 tarybos 2016 m. balandžio d.

 sprendimu Nr.B1-

**MOLĖTŲ MENŲ MOKYKLOS DIREKTORIAUS 2015 METŲ VEIKLOS ATASKAITA**

1.Trumpa įstaigos veiklos rezultatų apžvalga.

2015m. didžiausias dėmesys buvo skiriamas ugdymo proceso tobulinimui, ugdymo turinio modernizavimui. Pirmą pusmetį patikrinta ir apibendrinta, kaip taikomos 2014m. parengtos naujos visų dalykų ugdymo programos. Pasiektas rezultatas – naujos ugdymo programos suteikia galimybę susieti menų mokyklos ugdymo procesą su bendruoju ugdymu, didesnės galimybės tarpdalykiniams ryšiams, bendradarbiavimui, ugdymo proceso individualizavimui. Akcentuotas kūrybinis mokinių bendradarbiavimas ugdymo procese. Dailės skyriaus mokiniai darė grupinius kūrybinius darbus, muzikos skyriaus mokiniai jungėsi į įvairių sudėčių duetus, ansamblius. Taikant šį metodą, ugdomos mokinių kūrybiškumo iniciatyvumo ir socialinės kompetencijos.

Mokyklos mokytojai aktyviai tobulino savo kompetencijas, keldami dalykinę kvalifikaciją, dalyvaudami kursuose ir seminaruose, LMTA metodinio centro, MKČ menų mokykloje Vilniaus B.Dvariono, Alytaus , Palangos, Šiaulių muzikos mokyklose. Specialybės mokytojai kvietė žymius Lietuvos muzikos pedagogus, kurie vedė metodinius užsiėmimus ir meistriškumo pamokas. 2015m. surengtos 4 meistriškumo pamokos. Solfedžio mokytoja Audronė Girnienė LMTA pravedė du seminarus respublikos muzikos ir meno mokyklų solfedžio mokytojams

Ypatingas dėmesys skiriamas gabių vaikų ugdymui. Stebimi, vertinami gabiausi vaikai, planuojami konkursai, festivaliai, koncertai. Šiais metais ypač daug mokinių dalyvavo respublikiniuose konkursuose ir festivaliuose. Respublikinių ir tarptautinių konkursų laureatų diplomus iškovojo 9 mokyklos mokiniai, vokalinis duetas, smuikininkų ansamblis, mišrus vokalinis ansamblis.

Sudaromos sąlygos mokinių saviraiškai ir individualumui atsiskleisti, formuojami sceniniai įgūdžiai, vyksta intensyvi kultūrinė - koncertinė veikla. Paruošti koncertiniai numeriai rajono kultūros įstaigų, muziejų, mokyklų renginiams, koncertų organizatoriai rengė tradicinius koncertus vaikų darželiuose, savarankiško gyvenimo namuose, pradinėje mokykloje. Sausio 13 surengtas jaunųjų atlikėjų ir meno kolektyvų koncertas Molėtų bažnyčioje, skirtas laisvės gynėjų dienai. Alantos dvare smagų koncertą surengė mokyklos mokiniai, gyvenantys Alantoje. Pravestas tradicinis renginys “Dainuojame lietuviškai“. Ypatingai aktyvūs mokyklos akordeonistai, surengė koncertus Lietuvos etnokosmologijos muziejuje, Suginčių pagrindinėje mokykloje, Alantos gimnazijoje. Mokyklos iniciatyva, surengta rajono mokyklų chorų šventė, skirta Europos dienai, vasaros estradoje surengtas respublikinis berniukų chorų ir pučiamųjų orkestrų festivalis “Berniukai prieš smurtą ir narkomaniją”. Šiame festivalyje pučiamųjų orkestrų programą parengė, svečius iš Utenos ir Ignalinos į jungtinį orkestrą sujungė mūsų mokyklos orkestras ir jo vadovas, berniukų chorams akompanavo mokyklos kanklių ansamblis. Kartu su Kauno I muzikos mokyklos, Kauno Miko Pertausko muzikos mokyklos, Kauno A.Kačanausko muzikos mokyklos smuiko mokytojais ir mokiniais, mokyklos smuiko mokytoja surengė III respublikinį styginių instrumentų festivalį “Sparnus jaunystei”. Mokytojos kanklininkės, Molėtų skulptūrų parke, suorganizavo I respublikinį liaudies instrumentų ansamblių festivalį “Vasaros aidai”, į kurį atvyko apie 150 dalyvių iš visos Lietuvos. Mokyklos meno kolektyvai parodė valandos koncertą tradicinėje Molėtų miesto šventėje. Surengtas įsimintinas minėjimas - koncertas, skirtas M.K.Oginskio 200 ir M.K.Čiurlionio 140 gimimo metinėms, renginio programą paruošė ir renginį vedė patys mokiniai, dailininkai apipavidalino sceną. Metai užbaigti tradiciniu „Jaunųjų muzikų paradu“. Didelį įspūdį mokyklos bendruomenei paliko buvusio mokyklos mokinio, dabar LMTA studento, baritono Tomo Kildišiaus ir jo bendrakursių koncertas, LNOBT solisto Rafailo Karpio koncertas –meistriškumo pamoka.

2. Pagrindiniai įstaigos vadovo metų veiklos rezultatai pagal pareigybės aprašyme nurodytas funkcijas.

Telkiau mokyklos bendruomenę, aiškinau valstybinę ir regioninę švietimo politiką, mokyklos strateginius, veiklos tikslus ir uždavinius, organizavau mokyklos tarybos, mokytojų tarybos veiklą, iniciavau mokinių, tėvų susirinkimus, dariau pranešimus.

Pavaduotojai ugdymui paskirsčiau vadybines funkcijas - ugdymo proceso koordinavimo, pamokų tvarkaraščių sudarymo, stojamųjų ir baigiamųjų egzaminų organizavimo, pažangos ir pasiekimų vertinimo, individualių programų sudarymo, renginių ir koncertų organizavimo, reikiamų dokumentų surinkimo ir tvarkymo, perklausų akademinių koncertų organizavimo, bibliotekos darbo kontrolės. Sudariau sąlygas savarankiškai dirbti, įpareigojau atsiskaityti už nuveiktus darbus.

Rūpinausi mokyklos intelektualiniais ištekliais. Vadovavau mokyklos mokytojų metodinės kvalifikacijos tobulinimo procesui, gerosios patirties sklaidai, meistriškumo pamokų organizavimui. Atnaujinau pedagogų kolektyvą, organizavau konkursą, priėmiau į darbą jauną specialistę.

Palaikiau glaudžius partnerystės ryšius su rajono bendrojo lavinimo mokyklomis, MŠC, kultūros centru, bažnyčiomis, rytų Aukštaitijos muzikos ir meno mokyklomis, LMTA, MKČ menų mokykla, Vilniaus B.Dvariono muzikos mokykla. Mokyklos veiklos rezultatai gerai įvertinti respublikiniuose bei tarptautiniuose festivaliuose ir konkursuose.

Užtikrinau gerą mokyklos mikroklimatą, darbuotojų bendradarbiavimą. Svarbiausių strateginių tikslų įgyvendinimui, įsivertinimui, renginių organizavimui sudariau ir įsakymu patvirtinau darbo grupes, kontroliavau ir įvertinau jų veiklą. Parengiau ir patvirtinau mokyklos mokytojų etikos kodeksą, kontroliavau etikos normų laikymąsi.

Organizavau ugdymo procesą, vadovavau ugdymo plano, veiklos programos sudarymui, patvirtinau, suderinau su mokytojų taryba ir mokyklos taryba, informavau tėvus ir mokinius, kontroliavau ugdymo plano ir veiklos programos vykdymą. Užtikrinau kokybišką ugdymo proceso vykdymą.

Stebėjau pamokas, meno kolektyvų repeticijas, perklausas, muzikos skyriaus akademinius koncertus, dailės skyriaus darbų pristatymus, analizavau ir vertinau mokytojų darbą, pasiektus rezultatus, meninę, koncertinę mokyklos veiklą. Mokytojų tarybos ir mokyklos tarybos posėdžiuose pristačiau ir įvertinau veiklos rezultatus, apibendrinau iškeltų tikslų, uždavinių ir veiklos programos vykdymą.

Sudariau sąlygas mokytojų kvalifikacijos tobulinimui. Pagal patvirtintą kvalifikacijos tobulinimo tvarką, mokslo metų pradžioje susisteminau mokytojų pageidaujamas tobulinimo kryptis, organizavau informacijos pateikimą iš visų metodinės kvalifikacijos tobulinimo įstaigų apie planuojamus kursus ir seminarus, skyriau lėšas, transportą, sudariau sąlygas užsiėmus organizuoti mokykloje. Su atestacijos komisija parengiau, su mokytojų taryba ir mokyklos taryba suderinau 2016-2018m. mokytojų atestacijos programą.

Sudariau darbo grupes 2014-2015m.m. ir 2015-2016m.m. mokyklos ugdymo planų sudarymui, suderinau su Molėtų rajono savivaldybės administracijos kultūros ir švietimo skyriaus vedėju ir mokyklos taryba, patvirtinau įsakymais. Kartu su pavaduotoja ugdymui, visais mokyklos mokytojais, parengiau, suderinau ir patvirtinau 2014-2015m.m. II pusmečio ir 2015-2016m.m. I pusmečio pamokų tvarkaraščius.

Paskirsčiau 2014-2015m.m. II ir 2015-2016m.m. I pusmečiui mokytojų pedagoginį krūvį, sudariau mokytojų ir mokyklos darbuotojų tarifikacijas, suderinau su Molėtų rajono savivaldybės administracijos kultūros ir švietimo skyriaus vedėju, mokyklos taryba ir patvirtinau įsakymais.

Išdaviau mokyklos baigimo pažymėjimus 27 muzikos skyriaus ir 11 dailės skyriaus mokininiams. Sudariau su tėvais mokinių mokymosi sutartis -17 ankstyvojo ugdymo, 64 pradinio ir pagrindinio ugdymo, 20 išplėstinio ugdymo.

Organizavau informacijos sklaidą mokyklos tinklapyje, kuriame pastoviai atnaujinama informacija visuomenei, tėvams, mokiniams apie mokyklos veiklą, ugdymo procesą, koncertinę veiklą, ryškiausius pasiekimus ir laimėjimus.

Ypatingą dėmesį skyriau bendradarbiavimui su mokinių tėvais. Pasibaigus pusmečiui, į muzikos skyriaus visus akademinius koncertus ir dailės skyriaus darbų pristatymus yra kviečiami tėvai, visi mokiniai atsiskaito už pasiektus rezultatus per pusmetį, mokytojai aptaria, įvertina pasiekimus, problemas ir kartu su tėvais numato gaires ateičiai. Sušaukiau visuotinius tėvų ir mokinių susirinkimus, atnaujinau mokyklos tarybą. Su rajono visuomene bendradarbiaujame rengdami koncertus, minėjimus, mokyklose ir kultūros įstaigose.

Kontroliavau mokyklos dokumentų tvarkymą, pavaduotojos ugdymui, buhalterės, sekretorės darbą, kad būtų laikomasi dokumentų tvarkymo ir apskaitos taisyklių reikalavimų. Tikrinau ir tvirtinau mokyklos dokumentacijos planą. Mokykloje parengta nauja elektroninė mokinių apskaitos sistema, kurioje talpinama visa reikalinga informacija apie mokyklos mokinius.

Visi darbuotojai pasirašytinai supažindinti su vidaus tvarkos, darbo tvarkos, saugos darbe taisyklėmis, pareiginiais nuostatais. Kiekvienais metais pravedu pakartotinius instruktažus, primenu taisykles ir nuostatus, kontroliuoju, kad mokytojai laikytųsi nurodytų reikalavimų.

Su mokyklos mokytojais užtikriname sveiką, saugią aplinką mokiniams, užkertančią kelią bet kokioms smurto ir prievartos apraiškoms. Šie klausimai apsvarstyti 2015-09-29d. ir 2015-12-22d. mokytojų tarybos posėdžiuose, priimti nutarimai.

Organizavau visų dėstomų dalykų ugdymo programų rengimą ir vykdymą. 2015m. atnaujintos visos ugdymo programos, remiantis Švietimo ir mokslo ministro 2015-01-27 įsakymu Nr. V-48 patvirtintomis rekomendacijomis. Savivaldybės biudžeto asignavimus ugdymo programoms vykdyti, naudojame vadovaudamiesi mokyklos ugdymo planu, kuris yra patvirtintas įsakymu ir suderintas su Molėtų rajono savivaldybės administracijos kultūros ir švietimo skyriaus vedėju.

Vadovavau sudarymui ir tvirtinau mokyklos 2015m. finansines programas ir sąmatas. Sudarant finansines programas, sąmatas, pirkimų planus, derinau su mokytojų taryba ir mokyklos taryba, pasibaigus finansiniams metams mokytojų tarybai ir mokyklos tarybai pateikiau ataskaitą apie įvykdytas programas, padarytas išlaidas darbo užmokesčiui, turtui, prekėms ir paslaugoms įsigyti.

3. Praėjusių metų įstaigos vadovo svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai

Didžiausią dėmesį skyriau ugdymo proceso tobulinimui, ugdymo turinio modernizavimui.

Patikrinau ir apibendrinau, kaip taikomos ugdymo procese naujai parengtos visų dalykų ugdymo programos. Iniciavau mokinių kūrybinio bendradarbiavimo, ansamblinio muzikavimo taikymą ugdymo procese. Sudariau darbo grupę, organizavau 2015m. mokyklos veiklos įsivertinimą. Remdamasis įsivertinimo rezultatais, su darbo grupe, parengiau 2016-2018m. strateginį mokyklos planą. Ypatingą dėmesį skyriau gabių vaikų ugdymui, organizavau meninę – koncertinę mokyklos veiklą, sudariau darbo grupes, veiklos programą, skyriau lėšas, transportą, parūpinau muzikos instrumentus, įgarsinimo aparatūrą, patvirtinau saugos instrukcijas išvykų metu. Organizavau ūkinę mokyklos veiklą, mokyklos remonto, mokymo priemonių, muzikos instrumentų remonto ir derinimo darbus.

Einamųjų metų uždaviniai:

1. Ugdymo proceso tobulinimas, mokytojų pamokinės veiklos organizavimas, pedagoginių įgūdžių lavinimas.
2. Muzikos ir dailės menų integravimas.
3. Gabių vaikų ugdymo koordinavimas.
4. Koncertinės - meninės veiklos organizavimas.
5. Lietuviškų meninių tradicijų puoselėjimas.
6. Atestuoti 2 mokyklos mokytojus mokytojo metodininko kategorijai.
7. Nuo 2016 rugsėjo 1 d. įgyvendinti profesinės linkmės muzikinio ugdymo modulį.
8. Organizuoti mokyklos meno kolektyvų dalyvavimą 2016 m. moksleivių dainų šventėje ir perklausose.
9. Dailės skyriui parūpinti patalpas nuo rugsėjo 1d.
10. Organizuoti mokyklos 50-mečio minėjimą, suburti mokyklą baigusius mokinius, išleisti leidinį, surengti parodą ir jubiliejinį koncertą.

Iššūkiai – keisti meninio ugdymo kryptį, remiantis Vakarų Europos šalių, Amerikos šalių muzikinio - meninio ugdymo tradicijomis ir meninės pedagogikos metodikomis. Bendradarbiauti su Vakarų Europoje studijuojančiais buvusiais mokyklos mokiniais, interneto pagalba organizuoti Europos ir Amerikos šalių muzikinės – meninės literatūros atsiuntimą.

Direktorius Kazimieras Tučinskas